|  |
| --- |
| C:\Users\user\Pictures\Λογότυπο\Λογότυπο.jpgC:\Users\user\Pictures\Λογότυπο\Λογότυπο.jpgΒαλτετσίου 11 – 10680 Αθήνα - Τηλ. : 210.3645627 - Email : info@ellio.gr |

**ΠΡΟΥΠΟΘΕΣΕΙΣ ΓΙΑ ΕΞΕΤΑΣΗ ΜΕ ΜΑΣΤΟΓΡΑΦΙΑ ΚΑΙ ΤΕΣΤ ΠΑΠΑΝΙΚΟΛΑΟΥ**

Στο πρόγραμμα μπορούν να συμμετάσχουν γυναίκες ηλικίας 25-39 ετών με Τεστ Παπανικολάου και γυναίκες ηλικίας 40 ετών και άνω με μαστογραφία και Τεστ Παπανικολάου.

**Σε ότι αφορά την εξέταση με μαστογραφία.**

* Με μαστογραφία μπορούν να εξεταστούν όλες οι γυναίκες που έχουν συμπληρώσει τα 40 έτη.
* Βασική προϋπόθεση είναι να έχει περάσει ένας χρόνος από την προηγούμενη μαστογραφία.
* **Δεν** μπορούν να εξεταστούν με μαστογραφία οι γυναίκες οι οποίες θηλάζουν και **δεν** έχει περάσει ένας χρόνος από τον τοκετό και από τον θηλασμό.
* Πριν την εξέταση της μαστογραφίας συνιστάται να μην χρησιμοποιούνται αποσμητικά, ταλκ ή κρέμες λόγω του ότι οι ουσίες που περιέχουν μπορούν να εμφανιστούν στη μαστογραφία και να αλλοιώσουν τα αποτελέσματα και τη διάγνωση.
* **Δεν** μπορούν να εξεταστούν με μαστογραφία οι γυναίκες στις οποίες υπάρχει πιθανότητα εγκυμοσύνης.

**Σε ότι αφορά την εξέταση Κατά Παπανικολάου (Τέστ-Παπ)**

* Σε εξέταση Κατά Παπανικολάου (Τεστ-Παπ) μπορούν να συμμετέχουν οι γυναίκες που έχουν συμπληρώσει το 25ο έτος της ηλικίας τους και άνω.
* Η εξέταση Κατά Παπανικολάου γίνεται στα μέσα του κύκλου δηλαδή τέσσερις ημέρες μετά την λήξη της περιόδου και τρείς ημέρες πριν την έναρξη της επόμενης.
* Την ημέρα της εξέτασης συστήνεται **αυστηρά** πλύσιμο μόνο με νερό στην ευαίσθητη περιοχή, για να κάνουμε την εξέταση. (Όχι αντισηπτικά σαπούνια, όχι αφρόλουτρα, όχι μωρομάντηλα - το προηγούμενο βράδυ το μπάνιο μπορεί να γίνει κανονικά)
* Τέσσερις (4) ημέρες πριν την εξέταση εάν και εφόσον γίνονται πλύσεις με αντισηπτικά σαπούνια (για θεραπευτικούς λόγους) τις σταματάμε.
* Τις δύο (2) προηγούμενες ημέρες της εξέτασης αποχή από τον σύντροφο.
* **Δεν** μπορεί να εξεταστεί με Τεστ Παπανικολάου γυναίκα η οποία έχει υποβληθεί σε χειρουργική επέμβαση ή τοκετό το τελευταίο εξάμηνο.
* **Δεν** μπορούν να εξεταστούν με Τεστ Παπανικολάου οι γυναίκες στις οποίες υπάρχει πιθανότητα εγκυμοσύνης.